stanford-oval/wikipedia huggingface dataset:
Pudasjärven pääkirjasto

| Pudasjärven pääkirjasto |
| --- | --- |
 Näkymä Pudasjärven pääkirjastoon, joka nykyään sijaitsee vuonna 2021 rakennetussa monitoimitalossa Hyvän olon keskus Pirtti.
Sijainti:  Varsitie 1, 93100 Pudasjärvi
Koordinaatit:  65.35939°N, 26.98580°E
Tyyppi:  kaupunginkirjasto
Perustettu:  1850 (Pitäjän Laina Kirjasto)
Kokoelman koko:  45 789 (sis. myös kirjastoauto, 2020)
Kotisivut
Pudasjärven pääkirjasto on Pohjois-Pohjanmaan Pudasjärvellä toimiva yleinen kirjasto ja Pudasjärven kaupunginkirjaston ainoa kiinteä toimipaikka.
Pudasjärven kirjaston historia alkaa vuodesta 1850. Tuolloin perustettiin Pitäjän Laina Kir­jas­to, josta pienikokoisen kirjan sai lainaan lukkarilta kopeekan vuokralla. Isosta teoksesta piti maksaa kolme kopeekkaa.
Lokakuussa 2021 avattiin Pudasjärven uusi hirsirunkoinen monitoimitalo Hyvän olon keskus Pirtti. Rakennuksen arkkitehtinä toimi Lukkaroinen Arkkitehdit Oy. Pudasjärven pääkirjasto sai tilat tästä yhteenä 43 miljoonan euron hintaiseksi arvioidusta, vuosina 2019-2021 rakennetusta uudisrakennuksesta. Jo ennen lopullista rakennushanketta oli arkkitehti Joonas Parvianen hahmotellut hirsistä monitoimitaloa kirjastoineen Pudasjärvelle  vuonna 2017 valmistuneessa, professori Janne Pihlajaniemen johtaman Oulun yliopiston Moderni hirsikaupunki -tutkimushankeen osana laatimassaan diplomityössään.
Monitoimirakennuksen toimintojen ja tapahtumien ohella Pudasjärven kaupunginkirjasto palvelee erityisesti kirjastoauto Ison Karhun ja verkkokirjaston välityksellä. Kaupunginkirjasto kuuluu Pohjois-Pohjanmaan kunnankirjastoja yhdistävään Outi-kirjastokimppaan, jonka kokoelmia jäsenkuntien asukkaat voivat hyödyntää. Tarjontaan kuuluu niin fyysisiä teoksia kuin sähköisiä aineistojakin (esimerkiksi e-kirjoja, e-äänikirjoja, suoratoistoelokuvia ja musiikki-instrumenttien soiton oppikursseja).
Aiheesta muualla

Kirjastoauto Iso Karhu (Arkistoitu – Internet Archive) (pudasjarvi.fi)
Steiermarkin Grand Prix 2021

|  Steiermarkin Grand Prix 2021  |
| --- | --- |
 8. osakilpailu 22 osakilpailusta kaudella 2021. 

Päivämäärä:  27. kesäkuuta 2021
Rata:  Red Bull Ring
Sijainti:  Spielberg, Itävalta
Ratatyyppi:  Moottorirata
Radan pituus:  4,318 km
Kilpailun pituus:  71 kierrosta, 306,452 km
Sää:   Puolipilvinen
Paalupaikka
Kuljettaja:   Max Verstappen   (Red Bull Racing)
Paaluaika:  1.03,841
Palkintokoroke
Voittaja:   Max Verstappen   (Red Bull Racing)
Toinen:   Lewis Hamilton   (Mercedes)
Kolmas:   Valtteri Bottas   (Mercedes)
Nopein kierros
Kuljettaja:   Lewis Hamilton   (Mercedes)
Kierrosaika:  1.07,058 (kierroksella 71)
Steiermarkin Grand Prix 2021 (virallisesti Formula 1 BWT Grosser Preis der Steiermark 2021) oli Formula 1 -kauden 2021 kahdeksas osakilpailu, joka ajettiin 27. kesäkuuta Red Bull Ringin moottoriradalla Spielbergissä Itävallassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 25. kesäkuuta | 11:30–12:30 | 12:30–13:30 | 1. vapaat harjoitukset |  Puolipilvinen | 23–24°C | 45–49°C | 43–45% |
| 25. kesäkuuta | 15:00–16:00 | 16:00–17:00 | 2. vapaat harjoitukset |  Pilvinen | 21–22°C | 43–45°C | 53–55% |
| 26. kesäkuuta | 12:00–13:00 | 13:00–14:00 | 3. vapaat harjoitukset |  Aurinkoinen | 21–23°C | 45–46°C | 40–46% |
| 26. kesäkuuta | 15:00–16:00 | 16:00–17:00 | Aika-ajot |  Puolipilvinen | 26°C | 52–55°C | 28% |
| 27. kesäkuuta | 15:00–17:00 | 16:00–18:00 | Kilpailu |  Puolipilvinen | 26°C | 48–54°C | 34–42% |
Lähteet:
Vapaat harjoitukset

Kilpailuviikonlopun alussa rataprofiilia muutettiin kuljettajien antaman palautteen perusteella siten, että sora-aluetta tuotiin lähemmäksi ratareunoja 6. mutkassa ja sen korotetuista reunakivityksistä luovuttiin. Alfa Romeo Racing ajatti ensimmäisten vapaiden harjoitusten aikana testikuljettajaansa Robert Kubicaa, joka oli lopputuloksissa 19. Harjoitusten aikana nähtiin monta pyörähdystä. Kubican harjoitusten alkuvaiheen pyörähdyksen lisäksi myös Red Bullin Sergio Pérez ja Ferrarin Carlos Sainz pyörähtivät. Sainz aiheutti hetkeksi keltaiset liput radalle, kun hän pyörähti varikon uloskäynnin eteen ja varikolta lähtenyt Mercedeksen Valtteri Bottas joutui pysäyttämään autonsa välttääkseen kolaritilanteen. Sainzin kaasupolkimen vian aiheuttaman pyörähdyksen lisäksi tallilla oli vaikeuksia vauhdin kanssa, kun Sainz oli kymmenes ja tallikaveri Charles Leclerc yhdestoista. AlphaTaurin Yuki Tsunodan osalta vauhti oli parempaa edellisen kilpailun vaikeuksiin verrattuna, kun hän oli lopputuloksissa viides ollen Alpinen Fernando Alonsoa (6.) ja Esteban Oconia (7.) nopeampi. Red Bullin Max Verstappen oli ensimmäisten vapaiden harjoitusten nopein ennen AlphaTaurin Pierre Gaslya ja Mercedeksen Lewis Hamiltonia.
Toisissa vapaissa harjoituksissa kuljettajien haasteina olivat tuuli ja tummien pilvien mukanaan tuomat hetkelliset sadekuurot. AlphaTaurin hyvin alkanut vauhti muuttui toisissa vapaissa harjoituksissa, kun Gasly ei voinut osallistua harjoituksiin moottoriongelman vuoksi ja Tsunoda oli viidestoista. Tuuliolosuhteiden myötä moni kuljettaja pyörähti sora-alueelle, muun muassa Sainz, Haasin Nikita Mazepin ja Williamsin Nicholas Latifi, mutta he pystyivät jatkamaan ajamista. Ferrarin vaikeudet jatkuivat edelleen, kun Sainz oli yhdestoista ja Leclerc kolmastoista. Harjoitusten erikoisin tilanne koettiin Bottaksen toimesta, kun hän oli poistumassa varikkopysähdykseltään, pyörähti varikkosuoralla ja McLarenin varikkohenkilökunta joutui työntämään hänet takaisin radalle. Bottas oli harjoitusten kahdestoista ja hänelle annettiin varikkotilanteesta kolmen lähtöruudun rangaistus kilpailuun. Verstappen oli myös toisten vapaiden harjoitusten nopein, McLarenin Daniel Ricciardo oli toinen ja Ocon kolmas.
Kolmannet vapaat harjoitukset alkoivat yönaikaisen sadekuuron jäljiltä, mutta harjoitukset ajettiin lopulta kuivissa olosuhteissa. Mazepin pyörähti harjoitusten aikana menetettyään autonsa takaosan hallinnan. Harjoitusten aikana moni kuljettaja keskittyi nopeimman kierrosajan ajamiseen, joista AlphaTauri osoitti jälleen kilpailukykynsä Tsunodan viidennellä ja Gaslyn kuudennella sijoituksella. Kolmansien vapaiden harjoitusten nopein oli Hamilton, Verstappen toinen ja Bottas kolmas.
Aika-ajot

Aika-ajojen ensimmäisessä osiossa Pérezillä, Alfa Romeo Racingin Antonio Giovinazzilla ja Aston Martinin Sebastian Vettelillä oli vaikeuksia päästä jatkoon, minkä vuoksi he joutuivat ajamaan ylimääräiset nopeat aikakierrokset, joiden ansiosta Ocon ja Alfa Romeo Racingin Kimi Räikkönen karsiutuivat pois jatkosta.
Aika-ajojen toisessa osiossa Verstappen, Hamilton ja Bottas ajoivat muista kuljettajista poiketen keskikovalla renkaalla, koska he halusivat kilpailuun kestävämpää rengasseosta. Sainzin ja Vettelin nopeimmat kierrosajat hylättiin ratarajojen ylittämisen vuoksi, minkä seurauksena he karsiutuivat pois jatkosta. Williamsin George Russell oli lähellä ajaa aika-ajojen viimeiseen osioon, mutta hän jäi vain 8 sekunnin tuhannesosaa karsinta-ajasta.
Aika-ajojen kolmannessa osiossa Hamilton yritti kaikin keinoin voittaa Verstappenin ajamalla kolme nopeaa aikakierrosta pehmeällä rengasseoksella, mutta hän ei pystynyt kolmatta sijaa parempaan tulokseen. Hamilton myös aiheutti sekaannusta ohittamalla aikakierroksensa valmistelujen aikana edessä jonossa ajaneita kuljettajia. Tallikaveri Bottaksen yritykset puolestaan menivät pieleen, kun AlphaTauri ei tiedottanut Tsunodaa Bottaksen aikakierroksesta, minkä myötä Tsunoda ajautui Bottaksen eteen esteeksi ja sai tuomaristolta kolmen lähtöruudun rangaistuksen kilpailuun. Pérez puolestaan ei saanut renkaitaan lämpenemään ja hän oli viides lopputuloksissa. Verstappen ajoi paalupaikalle, Bottas oli toinen (lähtöruuturangaistuksen myötä viides) ja Hamilton kolmas.
Kilpailu

Kilpailun lähdössä Verstappen piti kärkisijoituksensa ja Hamilton joutui vaikeuksiin yliohjauksen kanssa. Kolmannesta ruudusta lähtenyt Lando Norris taisteli Péreziä vastaan. Ricciardo nousi lähdössä pistesijoille, mutta hän kärsi kilpailun aikana tehohäviöstä ja putosi pistesijoitusten ulkopuolelle.
Lähdössä Gasly ja Leclerc osuivat toisiinsa ja lisäksi Leclercin etusiipi rikkoi Gaslyn takarenkaan, mikä pakotti Gaslyn keskeyttämään kilpailun. Leclerc joutui varikolle korjauttamaan etusiipensä, hän ei saanut kolaritilanteesta rangaistusta. Leclercin ja Gaslyn kaksintaistelun ohella myös Giovinazzin ja Latifin kilpailu meni pieleen heidän osuttuaan Gaslyn kanssa. Kärkisijoitusten osalta Pérez ja Bottas ohittivat Norrisin 10. kierroksella. Kolmas sijoitus kääntyi Bottaksen eduksi, kun Pérezin varikkokäynti kierroksella 26 venyi epäonnistuneen renkaanvaihdon vuoksi.
Keskijoukon osalta Russell ajoi pistesijoilla, kunnes hänen autossaan havaittiin voimayksikön aiheuttama hydrauliikkavika, mikä pakotti hänet keskeyttämään kilpailun kierroksella 36. Leclerc nousi seitsemänneksi, vaikka hän rikkoi Räikkösen etusiiven ja joutui taistelemaan useampaa kuljettajaa vastaan.
Kärkitaistelun osalta Verstappen kasvatti eroaan Hamiltoniin varikkokäyntiin asti. Verstappenin varikkokäynnin jälkeen hän ja Red Bull havaitsivat kuitenkin autossa esiintyvän jarrupoljin- ja jarruvaijerivian, minkä vuoksi hänen täytyi ajaa mutkat varovaisemmin jarruja säästellen. Hamilton puolestaan joutui voimakkaan rengaskuluman vuoksi tekemään ylimääräisen varikkokäynnin, mutta onnistui ajamaan kilpailun nopeimman kierrosajan. Verstappen voitti kilpailun, Hamilton oli toinen ja Bottas kolmas.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 33 |  Max Verstappen | Red Bull-Honda | 1:04.489 | 1:04.433 | 1:03.841 | 1 |
| 2 | 77 |  Valtteri Bottas | Mercedes | 1:04.537 | 1:04.443 | 1:04.035 | 5 |
| 3 | 44 |  Lewis Hamilton | Mercedes | 1:04.672 | 1:04.512 | 1:04.067 | 2 |
| 4 | 4 |  Lando Norris | McLaren-Mercedes | 1:04.584 | 1:04.298 | 1:04.120 | 3 |
| 5 | 11 |  Sergio Pérez | Red Bull-Honda | 1:04.638 | 1:04.197 | 1:04.168 | 4 |
| 6 | 10 |  Pierre Gasly | AlphaTauri-Honda | 1:04.765 | 1:04.429 | 1:04.236 | 6 |
| 7 | 16 |  Charles Leclerc | Ferrari | 1:04.745 | 1:04.646 | 1:04.472 | 7 |
| 8 | 22 |  Yuki Tsunoda | AlphaTauri-Honda | 1:04.608 | 1:04.631 | 1:04.514 | 11 |
| 9 | 14 |  Fernando Alonso | Alpine-Renault | 1:04.971 | 1:04.582 | 1:04.574 | 8 |
| 10 | 18 |  Lance Stroll | Aston Martin-Mercedes | 1:04.821 | 1:04.663 | 1:04.708 | 9 |
| 11 | 63 |  George Russell | Williams-Mercedes | 1:05.033 | 1:04.671 |  | 10 |
| 12 | 55 |  Carlos Sainz | Ferrari | 1:04.859 | 1:04.800 |  | 12 |
| 13 | 3 |  Daniel Ricciardo | McLaren-Mercedes | 1:05.142 | 1:04.808 |  | 13 |
| 14 | 5 |  Sebastian Vettel | Aston Martin-Mercedes | 1:05.051 | 1:04.875 |  | 14 |
| 15 | 99 |  Antonio Giovinazzi | Alfa Romeo Racing-Ferrari | 1:05.092 | 1:04.913 |  | 15 |
| 16 | 6 |  Nicholas Latifi | Williams-Mercedes | 1:05.175 |  |  | 16 |
| 17 | 31 |  Esteban Ocon | Alpine-Renault | 1:05.217 |  |  | 17 |
| 18 | 7 |  Kimi Räikkönen | Alfa Romeo Racing-Ferrari | 1:05.429 |  |  | 18 |
| 19 | 47 |  Mick Schumacher | Haas-Ferrari | 1:06.041 |  |  | 19 |
| 20 | 9 |  Nikita Mazepin | Haas-Ferrari | 1:06.192 |  |  | 20 |
107 % aika: 1:09.003
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 33 |  Max Verstappen | Red Bull Racing-Honda | 71 | 1:22.18,925 | 1 | 25 |
| 2. | 44 |  Lewis Hamilton | Mercedes | 71 | +35,743 | 2 | 18+1 |
| 3. | 77 |  Valtteri Bottas | Mercedes | 71 | +46,907 | 5 | 15 |
| 4. | 11 |  Sergio Pérez | Red Bull Racing-Honda | 71 | +47,434 | 4 | 12 |
| 5. | 4 |  Lando Norris | McLaren-Mercedes | 70 | +1 kierros | 3 | 10 |
| 6. | 55 |  Carlos Sainz | Ferrari | 70 | +1 kierros | 12 | 8 |
| 7. | 16 |  Charles Leclerc | Ferrari | 70 | +1 kierros | 7 | 6 |
| 8. | 18 |  Lance Stroll | Aston Martin-Mercedes | 70 | +1 kierros | 9 | 4 |
| 9. | 14 |  Fernando Alonso | Alpine-Renault | 70 | +1 kierros | 8 | 2 |
| 10. | 22 |  Yuki Tsunoda | AlphaTauri-Honda | 70 | +1 kierros | 11 | 1 |
| 11. | 7 |  Kimi Räikkönen | Alfa Romeo Racing-Ferrari | 70 | +1 kierros | 18 |  |
| 12. | 5 |  Sebastian Vettel | Aston Martin-Mercedes | 70 | +1 kierros | 14 |  |
| 13. | 3 |  Daniel Ricciardo | McLaren-Mercedes | 70 | +1 kierros | 13 |  |
| 14. | 31 |  Esteban Ocon | Alpine-Renault | 70 | +1 kierros | 17 |  |
| 15. | 99 |  Antonio Giovinazzi | Alfa Romeo Racing-Ferrari | 70 | +1 kierros | 15 |  |
| 16. | 47 |  Mick Schumacher | Haas-Ferrari | 69 | +2 kierrosta | 19 |  |
| 17. | 6 |  Nicholas Latifi | Williams-Mercedes | 68 | +3 kierrosta | 16 |  |
| 18. | 9 |  Nikita Mazepin | Haas-Ferrari | 68 | +3 kierrosta | 20 |  |
| Kesk. | 63 |  George Russell | Williams-Mercedes | 36 | Voimayksikkö | 10 |  |
| Kesk. | 10 |  Pierre Gasly | AlphaTauri-Honda | 1 | Kolarivaurio (Leclerc) | 6 |  |
Nopein kierros: Lewis Hamilton (Mercedes) 1.07,058 (kierroksella 71).
Lähteet:
Muuta

Alfa Romeo Racing käytti autoissaan osakilpailun aikana erityisväritystä kunnioittaakseen 111–vuotista historiaansa.
Rachel Ruysch

| Rachel Ruysch |
| --- | --- |
 Godfried Schalckenin muotokuvamaalaus Rachel Ruyschista.
Henkilötiedot
Syntynyt: 3. kesäkuuta 1664 Haag, Yhdistyneet provinssit
Kuollut: 12. elokuuta 1750 (86 vuotta) Amsterdam, Yhdistyneet provinssit
Kansalaisuus:  hollantilainen
Taiteilija
Ala:  taidemaalari
Taidesuuntaus:  rokokoo
Rachel Ruysch (3. kesäkuuta 1664 Haag – 12. elokuuta 1750 Amsterdam) oli alankomaalainen taidemaalari, joka on tunnettu erityisesti kukka-aiheisista asetelma-maalauksistaan. Hän on yksi Alankomaiden taiteen kultakauden tunnetuimpia naistaidemaalareita. Ruysch oli Alankomaiden taidemaalarien Confrerie Pictura -kerhon ensimmäinen naisjäsen. Hän oli jo elinaikanaan hyvin kuuluisa taiteilija, jonka teoksista maksettiin jo tuolloin korkeita hintoja. Hänen kukka-asetelmiaan pidetään paitsi taiteellisesti korkeatasoisina ja yksityiskohtaisina myös kasvitieteellisesti hyvin totuudenmukaisina.
Elämä

Rachel Ruysch syntyi vuonna 1664 Haagissa, mutta vietti lapsuutensa perheensä kanssa Amsterdamissa. Hänen isänsä oli kasvitieteilijä ja anatomian asiantuntija Frederik Ruysch, joka oli taitava amatööri-taidemaalari. Rachel kehitti isänsä kannustamana kykyjään taiteen ja luonnon tarkkailun saralla. Hän pääsi 15-vuoden ikäisenä mestarillisen asetelmataidemaalari Willem van Aelstin oppiin. Vuonna 1693 Ruysch meni naimisiin taidemaalari Juriaen Poolin kanssa. Pariskunta muutti Haagiin, jossa he molemmat liittyivät Pyhään Luukkaan killan jäseniksi. Perheeseen syntyi yhteensä kymmenen lasta. Vuosien 1708 ja 1716 välillä Ruysch työskenteli Reinin pfalzkreivikunnan vaaliruhtinaan Johan Vilhelmin hovimaalarina.
Aiheesta muualla

Kuvia tai muita tiedostoja aiheesta Rachel Ruysch Wikimedia Commonsissa
Rachel Ruysch Europeanassa
Pyhän Georgioksen kirkko (Oía)

| Pyhän Georgioksen kirkko Ναός Αγίου Γεωργίου |
| --- | --- |
 Pyhän Georgioksen kirkko.
Sijainti:  Oía, Thíra, Etelä-Egean saaret, Kreikka
Koordinaatit:  36°27′43″N, 25°23′01″E
Kirkkokunta:  Kreikan kirkko
Hiippakunta:  Thíran, Amorgóksen ja saarten hiippakunta
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Georgioksen kirkko (kreik. Ναός Αγίου Γεωργίου, Naós Agíou Georgíou) on ortodoksinen kirkko Oían kylässä Santorínilla Kreikassa. Se on omistettu kylän suojeluspyhälle Pyhälle Georgiokselle.
Pyhän Georgioksen kirkko
Pyhän Georgioksen kirkko sijaitsee Oían itäosassa. Se on kylän toinen seurakuntakirkko Panagía Platsanín kirkon ohella. Kirkkorakennus kärsi suuria vaurioita vuoden 1956 maanjäristyksessä, ja se kunnostettiin vuosina 1966–1967. Kirkossa on torni ja sininen kupoli. Sisällä kirkossa on Konstantinopolista tuotu Pyhän Georgioksen ikoni.
Aiheesta muualla

Kuvia tai muita tiedostoja aiheesta Pyhän Georgioksen kirkko Wikimedia Commonsissa
Radeon R520

ATIn "R520" -grafiikkaprosessori (koodinimi Fudo) on DirectX 9.0c- ja OpenGL 2.0-kiihdytykseen kykenevien Radeon X1000 -sarjan näytönohjainten perusta. Se on ATIn ensimmäinen suuri arkkitehtuuriuudistus sitten "R300"-grafiikkapiirin ja on Shader Model 3.0 -optimoitu. Grafiikkaprosessoria käyttävä Radeon X1000 -sarja julkaistiin 5. lokakuuta 2005, ja se kilpaili Nvidian GeForce 7 -sarjan kanssa. ATI julkaisi R500-sarjan seuraajan R600-sarjan 14. toukokuuta 2007. ATI ei tue X1000-sarjan näytönohjaimia Windows 7-käyttöjärjestelmässä.
Pogoń Lwów

| Pogoń Lwów |
| --- | --- |

Koko nimi:  Lwowski Klub Sportowy Pogoń Lwów
Perustettu:  1904
Puheenjohtaja:   Marek Horbań
Päävalmentaja:   Edward Marciński
Infobox OKNimi-testi OK: 
Pogoń Lwów oli puolalainen jalkapalloseura, joka pelasi Lwówin kaupungissa, joka sijaitsee nykyään Ukrainassa ja tunnetaan nimellä Lviv. Joukkue voitti Puolan mestaruuden 4 kertaa vuosien 1922 ja 1926 välillä.
Saavutuksia

Puolan mestaruus (4): 1922, 1923, 1925, 1926
Aiheesta muualla

Virallinen sivu
Punalyijynokka

| Punalyijynokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Lyijynokat Pyrenestes
Laji::  sanguineus
Kaksiosainen nimi
 Pyrenestes sanguineus  Swainson, 1837 
Katso myös
   Punalyijynokka Wikispeciesissä   Punalyijynokka Commonsissa 
Infobox OKNimi-testi OKIUCN-testi OK: 
Punalyijynokka (Pyrenestes sanguineus) on loistopeippojen heimoon kuuluva varpuslintu. Sitä pidetään joskus samana lajina lyijynokan ja pikkulyijynokan kanssa.
Punalyijynokkaa tavataan Länsi-Afrikassa. Sen kannankehitys on vakaa, ja se on luokiteltu elinvoimaiseksi. Lajin elinympäristöä ovat suot metsät ja kosteat pensaikot.
Pyhän Georgioksen katedraali (Ierápetra)

| Pyhän Georgioksen katedraali Μητροπολιτικός Ναός Αγίου Γεωργίου |
| --- | --- |
 Pyhän Georgioksen katedraali.
Sijainti:  Ierápetra, Lasíthi, Kreeta, Kreikka
Koordinaatit:  35°00′27″N, 25°44′16″E
Kirkkokunta:  Kreetan kirkko
Hiippakunta:  Ierápytnan ja Siteían hiippakunta
Rakentamisvuosi:  1856
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Georgioksen katedraali (kreik. Μητροπολιτικός Ναός Αγίου Γεωργίου, Mitropolitikós Naós Agíou Georgíou) on ortodoksinen kirkko Ierápetran kaupungissa Kreetan saarella Kreikassa. Se on Kreetan kirkon Ierápytnan ja Siteían hiippakunnan katedraali eli piispanistuin. Katedraali on omistettu Pyhälle Georgiokselle eli Pyhälle Yrjölle.
Kirkko on rakennettu vuonna 1856. Samalla paikalla on ollut varhaisempi kirkko viimeistään vuonna 1640. Nykyistä kirkkoa muutettiin ja laajennettiin vuonna 1936, ja se kunnostaminen valmistui vuonna 2000. Kirkko on kolmilaivainen ja siinä on kupoli.
Aiheesta muualla

Kuvia tai muita tiedostoja aiheesta Pyhän Georgioksen katedraali Wikimedia Commonsissa
Steiermarkin Grand Prix 2020

|  Steiermarkin Grand Prix 2020  |
| --- | --- |
 2. osakilpailu 17 osakilpailusta kaudella 2020. 

Päivämäärä:  12. heinäkuuta 2020
Rata:  Red Bull Ring
Sijainti:  Spielberg, Itävalta
Ratatyyppi:  Moottorirata
Radan pituus:  4,318 km
Kilpailun pituus:  71 kierrosta, 306,452 km
Sää:   Melko aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.19,273
Palkintokoroke
Voittaja:   Lewis Hamilton   (Mercedes)
Toinen:   Valtteri Bottas   (Mercedes)
Kolmas:   Max Verstappen   (Red Bull Racing)
Nopein kierros
Kuljettaja:   Carlos Sainz   (McLaren)
Kierrosaika:  1.05,619 (kierroksella 68)
Steiermarkin Grand Prix 2020 (virallisesti Formula 1 Pirelli Grosser Preis der Steiermark 2020) oli Formula 1 -kauden 2020 toinen osakilpailu, joka ajettiin 12. heinäkuuta 2020 Red Bull Ringin moottoriradalla Spielbergissä Itävallassa. Kilpailu ajettiin koronaviruspandemian vuoksi ilman yleisöä.
Samalla radalla ajettiin myös edellisenä viikonloppuna, 5. heinäkuuta, Itävallan GP. Steiermarkin Grand Prix:n nimi tulee siitä, että Spielbergin rata sijaitsee Steiermarkin osavaltiossa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 10. heinäkuuta | 11:00–12:30 | 12:00–13:30 | 1. vapaat harjoitukset |  Aurinkoinen | 24–28 °C | 40–50 °C | 40–50 % |
| 10. heinäkuuta | 15:00–16:30 | 16:00–17:30 | 2. vapaat harjoitukset |  Aurinkoinen | 30–32 °C | 47–53 °C | 30–33 % |
| 11. heinäkuuta | 12:00–13:00 | 13:00–14:00 | 3. vapaat harjoitukset | Peruttiin rankkasateen vuoksi. | Peruttiin rankkasateen vuoksi. | Peruttiin rankkasateen vuoksi. | Peruttiin rankkasateen vuoksi. |
| 11. heinäkuuta | 15:00–16:00 | 16:00–17:00 | Aika-ajot |  Sateinen | 15 °C | 19–20 °C | 89–91 % |
| 12. heinäkuuta | 15:10–17:10 | 16:10–18:10 | Kilpailu |  Melko aurinkoinen | 21 °C | 36–40 °C | 35 % |
Lähteet:
Vapaat harjoitukset

Edellisen osakilpailun elektroniikkavian vuoksi Honda toi viikonloppua varten päivityksen voimayksikköönsä Red Bullin autoihin. Ferrari toi kilpailua varten päivityksiä aerodynamiikkaansa sekä voimayksikkönsä diffuusoriin, joita Charles Leclerc testasi harjoitusten aikana.
Ensimmäisissä vapaissa harjoituksissa Alfa Romeo Racing ajatti testikuljettajaansa Robert Kubicaa ja Williams puolestaan Jack Aitkenia. Harjoitukset keskeytyivät vain hetkeksi, kun Williamsin Nicholas Latifin auto jäi radanvarteen vaihdelaatikkovian vuoksi. Haasin tekniset murheet jatkuivat, kun Kevin Magnussen ei päässyt ajamaan autonsa akkuvian vuoksi. Racing Pointin Sergio Pérez oli ensimmäisten vapaiden harjoitusten nopein. Harjoitusten jälkeen tuomaristo langetti McLarenin Lando Norrisille kolmen lähtöruudun rangaistuksen, koska hän ei huomioinut harjoitusten aikana radalla esiintyneitä keltaisia lippuja.
Toisissa vapaissa harjoituksissa Red Bullin Alexander Albonilla oli vaikeuksia autonsa ohjauksen kanssa, minkä seurauksena hän pyörähti muutaman kerran ja joutui soralle. Merkittävin kolaritilanne koettiin kuitenkin harjoitusten alussa, kun Renault’n Daniel Ricciardo menetti autonsa hallinnan yhdeksännessä mutkassa kolaroiden ratavalliin. Tilanteesta aiheutui punaiset liput radalle. Red Bullin Max Verstappen oli toisten vapaiden harjoitusten nopein.
Tuomaristo peruutti kolmannet vapaat harjoitukset turvallisuussyistä rata-alueella olleen rankkasateen vuoksi.